Lucia legendi meister
Püha Lucia legendi meister oli anonüümne Madalmaade maalikunstnik, kes tegutses 15. sajandi teisel poolel ja 16. sajandi esimesel kümnendil Brugges. Lucia legendi meistri töökojale on omistatud umbes 30 teost, mille tellijaid oli nii Hispaaniast kui ka Põhja-Euroopast, sealhulgas Niguliste muuseumis eksponeeritav Mustpeade vennaskonna Maarja altar.